Държавен вестник, бр. 19, 2010 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  19
Специфични документи по направление „Въвеждане на сеитбообращение за опазване на 
почвите и водите“
Всички документи са задължителни и се прилагат към заявлението.
· 
Копие от документ за извършен агрохимичен анализ на почвата за площите, върху които 
ще се прилага сеитбообращението. Документът се представя в ДФЗ – РА през първата година при 
кандидатстване и през петата година най-късно до 30 септември. Почвената проба се взема от 
агроном и се извършва анализ на почвата за запасеността є с N, P и K. Лаборатории, в които 
можете да извършите агрохимичен анализ, са например: Централната лаборатория за химични 
изпитвания и контрол към НСРЗ, лабораторията на Института по почвознание „Н. Пушкаров“. 
· 
Копие от петгодишен план за поне четириполно сеитбообращение и управление на хранител­
ните вещества на база на резултатите от агрохимичния анализ, заверен от дипломиран агроном. 
В плана задължително трябва да бъдат описани номерата на земеделските парцели и културите, 
които ще се отглеждат върху тях за 5-годишния период. Когато имате намерение да извършвате 
сеитбообращението върху един земеделски парцел, то Вие, преди да потърсите услугите на агро­
нома, трябва да разделите блока на земеделското стопанство на 4 части (парцела) при очертаване 
на площите, така че да е спазено изискването за минимален размер на наблюдавания парцел от 
0,1 ха в ИСАК. За четирите нови парцела агрономът трябва да подготви 5-годишния план.
· 
Копие от диплома за висше образование на агронома, заверил плана.
ВАЖНО!
Когато кандидатствате за първа година, имайте предвид че трябва да сте спазили всички 
изисквания по управление, а именно – 50% от сеитбооборотната площ да е заета със зимна 
растителна покривка и тези площи да не са разорани преди 1 април, в противен случай може 
да Ви бъде намалено плащането за текущата година.
Специфични декларации по направление „Контрол на почвената ерозия“
Декларацията по т. 1 е задължителна и ако не сте отбелязали полето срещу нея, заявлението 
ще се счита за некоректно попълнено и ДФЗ – РА няма да Ви одобри за участие в направлението.
По т. 1 Вие декларирате, че сте запознат и спазвате разпоредбите на чл. 6, ал. 1, т. 4 от Зако­
на за опазване на земеделските земи, т.е. че спазвате забраната за унищожаване или променяне на 
изградените противоерозионни и хидромелиоративни съоръжения. 
Декларацията по т. 2 трябва да бъде отбелязана САМО ако сте избрали дейност „Превръщане 
на обработваеми земи в пасища“ с код АП29.
Специфични документи по направление „Контрол на почвената ерозия“
· 
Копие от 5-годишен план с избраните противоерозионни дейности съгласно изискванията 
за управление, заверен от дипломиран агроном. В плана трябва да са описани парцелите, с които 
участвате в направлението, и съответните дейности по години, а в Таблицата на използваните 
парцели вписвате кода, който съответства на избраната дейност или комбинацията от дейности 
по направлението. Петгодишният план задължително трябва да се приложи към „Заявлението за 
подпомагане“.
· 
Копие от дипломата за висше образование на агронома, заверил плана.
· 
Копие от актуализирана скица/и на имотите за промяна на начина на трайно ползване на 
площите, превърнати в пасище. Този документ се изисква САМО за дейността „Превръщане на 
обработваеми земи в пасища“ и се представя със „Заявлението за плащане“ през третата година. 
Документът се издава от Общинската служба по земеделие (ОСЗ) по местонахождение на имотите. 
След като сте подали молба до ОСЗ, се назначава комисия, чийто протокол съдържа заключение, 
че е извършена промяна на начина на трайно ползване. Службата по геодезия, картография и 
кадастър може също да Ви издаде документ, с който да докажете, че сте извършили промяна на 
начина на трайно ползване и че площите са превърнати в пасище.
В края на секцията за подмярка „Опазване на почвите и водите“ задължително следва да се 
разпишете и да поставите печат, ако сте ЕТ или юридическо лице!
Подмярка „Традиционно животновъдство“
Специфични декларации по направление „Опазване на застрашени от изчезване местни 
породи“
Всички декларации по това направление са задължителни. Ако не сте отбелязали някоя от тях, 
то заявлението ще се счита за некоректно попълнено и ДФЗ – РА няма да Ви допусне за участие по 
направлението.